

**Referat Styremøte Nr. 2 - styreåret 23-24**

**Dato: 13. juni, Nordstrand Arena**

Deltakende: Anders Bakken, Lars Erik Østgaard, Mathias Markanovic, Brage Galtestad, Anne-Mette Platou Ophus, Fritz Hansen, Camilla Ryste, Espen Erikstad, Siri Lader Bruhn, Bjørn Rudjord, Kristine Høgh, Pål Fredriksen

Vara: Tor Stenumgård

Kontrollutvalget: Øystein Siggerud

Administrasjonen: Kristian Gjerstadberget

**Innkalling/agenda:**

Styresak 7 - Godkjenning innkalling og referat

Styresak 8 - Daglig leder orienterer – inkludert status administrasjon

Styresak 9 - Nå situasjonen i NIF – og daglig leders tanker om veien videre

Styresak 10 - All sorts – informasjon om utvidet tilbud til ungdommen vår

(og andre som ikke har funnet «sitt» tilbud i NIF foreløpig)

Styresak 11 - Vakthold Nordstrand Arena

Styresak 12 - NIF venn

Styresak 13 - Eventuelt

**Styresak 7 Godkjenning innkalling og referat HS møte 1 - 2023**

Vedtak:

1. **Hovedstyret godkjenner innkalling til styremøte 2 og referat fra styremøte 1, styreåret 2022-2023**

*Enstemmig vedtatt*

**Styresak 8 Daglig leder orienterer**

Orienteringssak(Presentasjon sendes styremedlemmer med referatet)

**Styresak 9 Nå situasjonen i NIF og tanker om veien videre**

Vedtak:

1. **Hovedstyret tar daglig leders vurdering av nå situasjon og tanker om veien videre til orientering.**
2. **HS er enige om at NIF starter prosessen med å lage en handlingsplan – 2024 – 2028**
3. **HS ber daglig leder om å legge frem plan for prosess, mandat og forslag til medlemmer i arbeidsgruppe, til styremøtet i august.**

*Enstemmig vedtatt*

**Styresak 10 All Sorts**

Vedtak:

1. **Styret ber daglig leder og styreleder om å komme til enighet med All Sorts om deltakelse i en pilot høsten 23, og HS støtter opp om en gradvis oppbygging av programmet, dersom piloten oppleves vellykket.**
2. **Ungdomsutvalget skal involveres i prosessen frem mot, og i gjennomføring, av piloten.**

*Enstemmig vedtatt*

**Styresak 11 Vakthold Nordstrand**

Vedtak:

1. **Styret ber daglig leder om å ansette vakter til Nordstrand Arena, med oppstart høsten 2023. Dette i henhold til den innstilling daglig leder la frem for styret, med de eventuelt endrede rammer og oppgaver HS definerte under behandling av saken.**

*Enstemmig vedtatt*

**Styresak 12 NIF venn**

Vedtak:

1. **Styret ber daglig leder om å utrede alle forhold knyttet til representantskapets forslag, inkludert de innspill HS kom med i HS møte 2, og legge saken frem med innstilling til vedtak i HS møte 3, i august.**

*Enstemmig vedtatt*

**Styresak 13 Eventuelt**

**Ingen saker fremmet til behandling.**

**Nordstrand IF**

**Kristian Gjerstadberget /s/**